CELEX: 32019D1855
Language: lt
Date: 2019-11-05 00:00:00
Title: Komisijos įgyvendinimo sprendimas (ES) 2019/1855 2019 m. lapkričio 5 d. kuriuo iš dalies keičiamas Įgyvendinimo sprendimas 2013/776/ES, kuriuo įsteigiama Švietimo, garso ir vaizdo bei kultūros vykdomoji įstaiga

6.11.2019   
               
               
                  LT
               
               
                  Europos Sąjungos oficialusis leidinys
               
               
                  L 285/14
               
            
         KOMISIJOS ĮGYVENDINIMO SPRENDIMAS (ES) 2019/1855
         2019 m. lapkričio 5 d.
         kuriuo iš dalies keičiamas Įgyvendinimo sprendimas 2013/776/ES, kuriuo įsteigiama Švietimo, garso ir vaizdo bei kultūros vykdomoji įstaiga
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnį,
         kadangi:
         
                     (1)
                  
                  
                     Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Įtikinama plėtros perspektyva ir didesnis ES įsipareigojimas Vakarų Balkanų šalims“ (2), priimtame pagal Europos Parlamento ir Tarybos reglamentą (ES) Nr. 231/2014 (3), pateiktas veiksmų planas, kuriuo siekiama, inter alia, stiprinti bendradarbiavimą švietimo, jaunimo ir sporto srityse, įskaitant darbą, kuriuo siekiama apsaugoti Vakarų Balkanų kultūros paveldą, kovoti su neteisėta prekyba kultūros vertybėmis ir skatinti jų kultūros ir kūrybos pramonę, įskaitant bendradarbiavimą kultūros bei garso ir vaizdo politikos srityse;
                  
               
                     (2)
                  
                  
                     Komisijos įgyvendinimo sprendimu 2013/776/ES (4) Švietimo, garso ir vaizdo bei kultūros vykdomajai įstaigai (toliau – Agentūra) buvo pavesta valdyti programą „Kūrybiška Europa“. Finansavimo skyrimas, kad būtų galima dalyvauti vykdant tos pačios rūšies veiksmus, kokie vykdomi pagal Agentūros jau valdomas programas, yra veiksmingas ir efektyvus būdas pasiekti grupes, kurioms skirtos tarptautinio bendradarbiavimo priemonės. Tokie veiksmai ir toliau finansuojami tarptautinio bendradarbiavimo priemonėmis, tačiau jų įgyvendinimo sąlygos yra tokios pačios kaip ir vykdant Agentūros valdomas programas;
                  
               
                     (3)
                  
                  
                     Agentūra įrodė gebanti veiksmingai valdyti Sąjungos programas. Per kelerius metus ji įgijo jai perduotų programų valdymo kompetenciją, įgūdžius ir gebėjimus;
                  
               
                     (4)
                  
                  
                     Bendrame komunikate Europos Parlamentui ir Tarybai „ES tarptautinių kultūrinių ryšių strategijos kūrimas“ (5) pabrėžtas žmonių tarpusavio ryšių, kaip ES viešosios ir kultūrinės diplomatijos dalies, vaidmuo ir aiškiai nurodytos EACEA valdomos programos;
                  
               
                     (5)
                  
                  
                     pagal Reglamento (EB) Nr. 58/2003 3 straipsnio 1 dalį atlikta sąnaudų ir naudos analizė parodė, kad finansavimo, kuriuo siekiama sudaryti sąlygas dalyvauti tokiuose veiksmuose, valdymo įgaliojimų perdavimas Agentūrai leidžia kiekybiškai sutaupyti ir turi kokybinių pranašumų. Be to, toks įgaliojimų perdavimas neturi finansinio poveikio Agentūros administraciniam biudžetui;
                  
               
                     (6)
                  
                  
                     Agentūros atliekama veikla atitinka jos dabartinius įgaliojimus ir misiją. Jos dabartinė veikla tęsiama, tik išplečiami kvietimai teikti paraiškas, kad juose galėtų dalyvauti paramos gavėjai, kuriems taikomos tarptautinio bendradarbiavimo priemonės. Priešingai, programų vidinis valdymas turėtų neigiamą poveikį, nes numatomos perduoti veiklos pagrindiniai generaliniai direktoratai niekada nevaldė savo viduje, todėl neturi reikiamų gebėjimų;
                  
               
                     (7)
                  
                  
                     todėl Agentūrai turėtų būti perduota atsakomybė už finansavimo iš tarptautinio bendradarbiavimo priemonių įgyvendinimą, kad būtų sudarytos sąlygos dalyvauti vykdant tuos pačius veiksmus, kokie vykdomi pagal Agentūrai jau pavestas programas, ir Įgyvendinimo sprendimas 2013/776/ES turėtų būti atitinkamai iš dalies pakeistas;
                  
               
                     (8)
                  
                  
                     3 straipsnio 1 dalies pirmos pastraipos e punkte nurodyta, kad Agentūrai patikėta įgyvendinti aukštojo mokslo srities projektus, vykdomus pagal išorės bendradarbiavimo priemones. Kadangi siekiama sudaryti sąlygas Agentūrai valdyti tarptautinio bendradarbiavimo priemonių lėšų naudojimą švietimo, mokymo, jaunimo ir sporto srityse, taip pat paramą kultūros bei garso ir vaizdo sektoriams, šis tekstas turėtų būti iš dalies pakeistas;
                  
               
                     (9)
                  
                  
                     šiame įgyvendinimo sprendime nustatytos priemonės atitinka Vykdomųjų įstaigų komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
                        1.
                     
                     
                        10 konstatuojamosios dalies įtrauka
                        
                                    —
                                 
                                 
                                    „aukštojo mokslo srities projektų, kurie vykdomi pagal išorės bendradarbiavimo priemones (…)“
                                 
                              pakeičiama taip:
                        
                                    —
                                 
                                 
                                    „švietimo, garso ir vaizdo, kultūros, pilietiškumo ir jaunimo sričių projektų, kurie vykdomi pagal išorės bendradarbiavimo priemones (…)“.
                                 
                              
                  
                        2.
                     
                     
                        3 straipsnio 1 dalies pirmos pastraipos e punktas pakeičiamas taip:
                        
                                    „e)
                                 
                                 
                                    švietimo, garso ir vaizdo, kultūros, pilietiškumo ir jaunimo sričių projektų, vykdomų pagal šias išorės bendradarbiavimo priemones:
                                    
                                                —
                                             
                                             
                                                Europos Parlamento ir Tarybos reglamentą dėl Pasirengimo narystei pagalbos priemonės (PNPP II) (*),
                                             
                                          
                                                —
                                             
                                             
                                                Europos Parlamento ir Tarybos reglamentą, kuriuo nustatoma Europos kaimynystės priemonė (**),
                                             
                                          
                                                —
                                             
                                             
                                                Europos Parlamento ir Tarybos reglamentą, kuriuo nustatoma vystomojo bendradarbiavimo finansinė priemonė (***),
                                             
                                          
                                                —
                                             
                                             
                                                Europos Parlamento ir Tarybos reglamentą dėl bendradarbiavimo su trečiosiomis šalimis partnerystės priemonės sukūrimo (****),
                                             
                                          
                                                —
                                             
                                             
                                                Tarybos reglamentą dėl 11-ojo Europos plėtros fondo įgyvendinimo (*****);
                                             
                                          
                              
                           (*)  2014 m. kovo 11 d. Europos Parlamento ir Tarybos reglamentas (ES) Nr. 231/2014, kuriuo nustatoma Pasirengimo narystei paramos priemonė (PNPP II) (OL L 77, 2014 3 15, p. 11)."
                        
                        
                           (**)  2014 m. kovo 11 d. Europos Parlamento ir Tarybos reglamentas (ES) Nr. 232/2014, kuriuo sukuriama Europos kaimynystės priemonė (OL L 77, 2014 3 15, p. 27)."
                        
                        
                           (***)  2014 m. kovo 11 d. Europos Parlamento ir Tarybos reglamentas (ES) Nr. 233/2014, kuriuo nustatoma vystomojo bendradarbiavimo finansavimo priemonė 2014–2020 m. laikotarpiui (OL L 77, 2014 3 15, p. 44)."
                        
                        
                           (****)  2014 m. kovo 11 d. Europos Parlamento ir Tarybos reglamentas (ES) Nr. 234/2014, kuriuo nustatoma bendradarbiavimo su trečiosiomis šalimis partnerystės priemonė (OL L 77, 2014 3 15, p. 77)."
                        
                        
                           (*****)  2015 m. kovo 2 d. Tarybos reglamentas (ES) 2015/322 dėl 11-ojo Europos plėtros fondo įgyvendinimo (OL L 58, 2015 3 3, p. 1).“"
                        
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2019 m. lapkričio 5 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 11, 2003 1 16, p. 1.
         
            (2)  COM(2018) 65 final.
         
            (3)  2014 m. kovo 11 d. Europos Parlamento ir Tarybos reglamentas (ES) Nr. 231/2014, kuriuo nustatoma Pasirengimo narystei paramos priemonė (PNPP II) (OL L 77, 2014 3 15, p. 11).
         
            (4)  2013 m. gruodžio 18 d. Komisijos įgyvendinimo sprendimas 2013/776/ES, kuriuo įsteigiama Švietimo, garso ir vaizdo bei kultūros vykdomoji įstaiga ir panaikinamas Sprendimas 2009/336/EB (OL L 343, 2013 12 19, p. 46).
         
            (5)  JOIN/2016/029 final.
      
      
         
            PRIEDAS
            
               Sąnaudų ir naudos analizė
            
            
               Kiekybinė analizė
            
            Per 4-ąjį tarpinį Agentūros vertinimą atlikta retrospektyvinė vertinimo laikotarpio analizė parodė, kad dėl įgaliojimų perdavimo Agentūrai akivaizdžiai sutaupyta lėšų.
            Bendros faktinės įgaliojimų perdavimo vykdomajai agentūrai išlaidos (1) 2015–2017 m. sudarė 146,0 mln. EUR. Šios išlaidos buvo daug mažesnės nei apskaičiuotos vidaus scenarijaus išlaidos. Dėl vykdomosios įstaigos scenarijaus ir vidaus scenarijaus išlaidų skirtumo 2015–2017 m. faktinės išlaidos sumažėjo 57,1 mln. EUR (arba 28,1 % apskaičiuotų išlaidų pagal vidaus scenarijų). Palyginus iš pradžių apskaičiuotas lėšas, kurias tikėtasi sutaupyti, ir įgaliojimus perdavus EACEA iš tiesų sutaupytas lėšas, nustatyta, kad 2015–2017 m. faktiškai sutaupyta 6,5 % daugiau, palyginti su pradiniais skaičiavimais (57,1 mln. EUR, palyginti su 53,6 mln. EUR). Kaip numatyta ex ante sąnaudų ir naudos analizėje, pagal vykdomosios įstaigos scenarijų sutaupytas lėšas pirmiausia lėmė tai, kad vykdomojoje agentūroje įdarbinta daugiau išorės darbuotojų (sutartininkų), kurie mažiau kainuoja, taip pat mažesnis bendras darbuotojų skaičius.
            
               Kokybinė analizė
            
            Finansuojant pagal tarptautinio bendradarbiavimo priemones, kad būtų sudarytos sąlygos dalyvauti vykdant švietimo, jaunimo, kultūros bei garso ir vaizdo politikos sričių veiksmus, išnaudojama įvairi reikšminga sąveika. Esamą veiksmų sistemą ir esamą sąlygų infrastruktūrą taikant tiksliniams paramos gavėjams pasiekti, daugiausia naudos gaunama iš veiksmų, kuriuos jau valdo Agentūra. Perduodant įgaliojimus Agentūrai pasinaudojama ilgai kaupta patirtimi ir visų pirma masto ekonomija, kas nebūtų įmanoma naudojantis vidaus sprendimu. NET be to, kad daug sutaupyta dėl sumažėjusių personalo išlaidų, didesnė tarptautinio bendradarbiavimo priemonių patirtis šioje srityje suteikia joms galimybę veiklos tikslus pasiekti taip, kaip tai nebūtų įmanoma, jei Komisija šiuos veiksmus vykdytų pati.
            
               Supaprastinta finansinė pažyma
            
            
                        
                           Agentūros valdomi veiklos įsipareigojimų asignavimai (tūkst. EUR)
                        
                     
                     
                        
                           2019 m.
                        
                     
                     
                        
                           2020 m.
                        
                     
                  
                        Dabartinė padėtis
                     
                     
                        
                           829 111 
                        
                     
                     
                        
                           881 151 
                        
                     
                  
                        Tarptautinio bendradarbiavimo priemonės, kuriomis prisidedama prie jaunimo, kultūros bei garso ir vaizdo politikos sričių veiksmų
                     
                     
                        
                           10 500 
                        
                     
                     
                        
                           10 500 
                        
                     
                  
                        Iš viso
                     
                     
                        
                           839 611 
                        
                     
                     
                        
                           891 651 
                        
                     
                  
                        Procentinė dalis
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Agentūros darbuotojų skaičius
                        
                     
                     
                        
                           2019 m.
                        
                     
                     
                        
                           2020 m.
                        
                     
                  
                        Dabartinė padėtis (be pakeitimų)
                     
                     
                        438
                     
                     
                        438
                     
                  
                        
                           Agentūros administracinio biudžeto viršutinė riba (ES 28)
                        
                     
                     
                        
                           2019 m.
                        
                     
                     
                        
                           2020 m.
                        
                     
                  
                        Dabartinė padėtis (be pakeitimų)
                     
                     
                        48 574 
                     
                     
                        47 549 
                     
                  
               (1)  Įskaitant Komisijos koordinavimo ir stebėsenos išlaidas ir išlaidas, dengiamas EEE ir (arba) ELPA, trečiųjų šalių ir EPF įnašais.